b"\n_START_ARTICLE_\nNatya Shastra\n_START_PARAGRAPH_\nEl Natia-shastra \xc3\xa9s un antic tractat d'arts dram\xc3\xa0tiques, teatre, dansa i m\xc3\xbasica hinduista_NEWLINE_Va ser escrit en una data incerta (entre el 400 i el 200\xc2\xa0a.\xc2\xa0C.) i s'atribueix tradicionalment a un sol autor: el music\xc3\xb2leg Bharata Muni.\n_START_SECTION_\nDescripci\xc3\xb3\n_START_PARAGRAPH_\nEl Natya-shastra abasta camps molt amplis._NEWLINE_Proposa la teoria de tres tipus d'actuaci\xc3\xb3, la dansa i la m\xc3\xbasica cl\xc3\xa0ssica vocal i instrumental (que s\xc3\xb3n part integral del teatre s\xc3\xa0nscrit)._NEWLINE_La forma cl\xc3\xa0ssica de dansa anomenada bharata-natiam est\xc3\xa0 codificada en el Natia-shastra o Bharata-shastra._NEWLINE_Bharata Muni va classificar les formes teatrals s\xc3\xa0nscrites (natia\\rupaka) en deu tipus._NEWLINE_A Occident es coneix solament un d'aquests tipus: el nataka._NEWLINE_Bharata Muni tamb\xc3\xa9 va delinear un grup de rases (\xe2\x80\x98sabors\xe2\x80\x99) o emocions que serien influents en la definici\xc3\xb3 posterior de la dansa, la m\xc3\xbasica i el teatre hind\xc3\xba._NEWLINE_El Natia-shastra t\xc3\xa9 36 cap\xc3\xadtols i probablement \xc3\xa9s la creaci\xc3\xb3 de diversos autors i no d'un sol erudit.\n_START_SECTION_\nDataci\xc3\xb3 i autors\n_START_PARAGRAPH_\nEl text, que t\xc3\xa9 actualment 6000 slokas (versos), s'atribueix al muni (savi) Bharata i es creu que va ser escrit entre el 400 i el 200\xc2\xa0a.\xc2\xa0C._NEWLINE_La majoria dels estudiosos creuen que el text va ser creat en diferents \xc3\xa8poques per diferents autors._NEWLINE_Segons el propi text, est\xc3\xa0 basat en un antic text oral titulat Natia-veda, que consistia en 36\xc2\xa0000\xc2\xa0slokas i es transmetia exclusivament per via oral i mai es va posar per escrit._NEWLINE_Desafortunadament al no ser escrit el seu contingut va ser oblidat."